Cuvînt despre Cartea Apocalipsei 



„Apocalipsa" S au, asa cum se tălmăceşte din limba greaca, „Descoperirea" Sfîntului Ioan Teologul, este singura 
carte profetica din cuprinsul „Noului Testament". Este încununarea fireasca a întregului sir al sfintelor cârti din 
„Noul Testament". 

Din cărţile Legii, ale istoriei si ale învăţăturii creştinii primesc cunoştinţe despre întemeierea si dezvoltarea istorica 
a vieţii Bisericii lui Iisus Hristos, dar si sfaturi pentru lucrarea lor lăuntrica în aceasta viata pamînteasca. Insa în 
cartea „Apocalipsei" sînt date minţilor si inimilor credincioase semne prooroceşti si mistice despre viitorul 
Bisericii si al lumii întregi. „Apocalipsa" este o scriere mistica ce cu greu se lasă în totalitate si clar tălmăcita; prin 
urmare, „Tipicul bisericesc" nu recomanda citirea acestei cârti în timpul sfintelor slujbe. 

Insa, în acelaşi timp, îndeosebi aceasta trăsătura mistica a cârtii atrage asupra sa privirile stăruitoare ale creştinilor 
si ale ateilor curioşi. Mai presus de derularea întregii istorii a lumii din Noul Testament, oamenii au încercat sa 
descifreze semnificaţiile si înţelesurile tainicelor vedenii descrise în cartea „Apocalipsei". S-a scris o întreaga 
literatura privind aceasta carte, literatura ce include multe lucrări ilogice ce tratează originea si conţinutul acestei 
scrieri mistice. Putem cita, printre lucrările mai noi, volumul lui N. A. Morozov, „Descoperirea în fulger si furtuna" 
[tipărit în limba rusa]. Plecînd de la ideea greşita ca vedeniile din „Apocalipsa" descriu, cu fidelitatea unui 
observator astronomic, poziţia cerului cu toate stelele sale într-un anume moment, bine definit în timp, Morozov 
face calcule astronomice si ajunge la concluzia ca aceasta era cu exactitate poziţia cerului pe 30 septembrie 395. 
Apoi înlocuind persoanele, evenimentele si imaginile din „Apocalipsa" cu planete, stele si constelaţii, Morozov 
foloseşte cu mărinimie formele nedefinite, neclare ale norilor, facîndu-le sa înlocuiască numele stelelor, planetelor 
si constelaţiilor ce lipsesc, avînd în intenţie a da naştere imaginii cerului ce corespunde evenimentelor din 
„Apocalipsa". Daca nici măcar norii nu-1 ajuta, cu toata uşurinţa acestei materii de a fi modelată de către mîini 
pricepute, atunci Morozov nu se da în laturi de a reface textul „Apocalipsei" pentru a se preta înţelesurilor de care 
el are nevoie. Morozov îsi justifica aceasta atitudine frivola, privind textele Sfintei Scripturi fie prin erorile si 
nepriceperea copiştilor „Apocalipsei", „ce nu au priceput semnificaţiile astronomice ale imaginii", fie prin ideea ca 
însuşi autorul „Apocalipsei", „din cauza ideii sale preconcepute" a făcut interpretări forţate în descrierea imaginii 
cerului cu stelele sale. Printr-o asa-zisa metoda „ştiinţifica", N. A. Morozov descoperă ca autorul „Apocalipsei" nu 
putea fi decît Sfîntul Ioan Gura de Aur, Arhiepiscopul Constantinopolului (347 - 407). Totalei inepţii istorice a 
concluziei sale, Morozov nu-i mai acorda nici o atenţie. 

In timpurile noastre - perioada primului război mondial, a revoluţiei bolşevice din Rusia si apoi a cumplitului al 
doilea război mondial, cînd omenirea a suferit cumplite zguduiri si nenorociri - au apărut si mai multe moduri de a 
interpreta cartea „Apocalipsei", confruntînd-o cu evenimentele prin care a trecut întreaga omenire. Aceste moduri 
s-au bucurat mai mult sau mai puţin de succese. Facînd asemenea paralele, este bine a avea în vedere un lucru 
important si esenţial: în tălmăcirea „Apocalipsei", ca de altfel în tălmăcirea oricărei cârti din a Sfintei Scripturi, 
este nevoie sa te foloseşti de faptele descrise în alte scrieri sfinte, ce intra în alcătuirea Sfintei Scripturi, precum si 
de tălmăcirile oferite de Sfinţii Părinţi si învăţători ai Bisericii. Printre aceste scrieri patristice de tălmăcire a 
„Apocalipsei", apreciata îndeosebi este Tălmăcirea Apocalipsei a Sfîntului Andrei, Arhiepiscopul Cezareii, ce ne 
da un rezumat al tuturor semnificaţiilor ale „Apocalipsei" din perioada preniceeana (aflata înaintea primului Sinod 
Ecumenic din anul 325). De asemenea, extrem de importanta este „Apologia Apocalipsei" a Sfîntului Ipolit al 
Romei (în jurul anului 230). 

In vremurile noastre, au apărut numeroase lucrări si comentarii ale Apocalipsei, astfel încît, la sfirsitul secolului al 
XlX-lea, existau peste 90 (numai în limba rusa). Printre lucrările ruseşti cele mai importante sse număra: 

1) A. Zdanov, „Descoperirea lui Dumnezeu privind la cele şapte Biserici ale Asiei" - încercare de a explica primele 
trei capitole ale Apocalipsei; 

2) Episcopul Petru, „Tălmăcirea Apocalipsei Sfîntului Apostol Ioan Teologul"; 

3) N. A. Nikolski, „Apocalipsa si proorocia falsa descoperita de ea"; 

4) N. Vinogradov, „Cuvînt despre finalul lumii si al omenirii"; 

5) M. Barsov, „Serie de eseuri pentru tălmăcirea si citirea ziditoare a Apocalipsei". 

Despre autorul „Apocalipsei" 



Autorul „Apocalipsei" se auto-numeste „Ioan" (Apocalipsa 1, 1; 4, 9). Conform învăţăturii Bisericii, acesta ar fi 
fost Sfintul Apostol Ioan, ucenicul iubit al lui Hristos, ce pentru desavîrsita sa învăţătura despre Dumnezeu - 
Cuvîntul a primit apoi numele de „Teolog". De asemenea, harului sau inspirat îi aparţine si cea de-a patra 
Evanghelie canonica, precum si trei Epistole soborniceşti. Aceasta învăţătura a Bisericii este adeverită atît prin 
evenimentele arătate chiar în „Apocalipsa", cît si printr-o serie de semne dinlauntrul si dinafară ei. 
1. Autorul Apocalipsei se auto-numeste chiar de la început „Ioan", grăind ca i-a fost oferita descoperirea lui Iisus 
Hristos (1, 1). Apoi, salutînd cele şapte biserici ale Asiei Mici, se numeşte din nou „Ioan" (1, 4). în continuare 
vorbeşte despre sine, numindu-se din nou Ioan, spunînd ca a fost „în insula ce se cheamă Patmos, pentru cuvîntul 
lui Dumnezeu si pentru mărturia lui Iisus" (1,9). însă, din povestirile despre Apostoli, se ştie ca este chiar Sfintul 
Ioan Teologul, cel ce a fost surghiunit în insula Patmos. în final, la sfîrsitul „Apocalipsei", autorul se auto-numeste 
„Ioan" (22, 8). în al doilea verset al primului capitol se numeşte pe sine unul ce mărturiseşte din vederea lui Hristos 
(a se compara cu 1 Ioan 1, 3). 

Părerea ca „Apocalipsa" a fost scrisa de un oarecare „preot Ioan" este total nefondata. însasi existenta acestui 
„preot Ioan", ca persoana diferita de Apostolul Ioan este cît se poate de greşita. Singura mărturie ce ne da dreptul sa 
vorbim despre „preotul Ioan" este un pasaj dintr-o scriere a lui Papias, lucrare ce a fost păstrata de istoricul 
Eusebiu. Ea este nedefinita si da naştere doar la aproximări si presupuneri contradictorii. De asemenea, o alta 
opinie, cu totul nefondata, este si cea în care spune ca „Apocalipsa" a fost scrisa de Ioan Marcu, mai exact de 
Sfintul Evanghelist Marcu. La fel de ilogica este opinia preotului roman Caius (sec. III), conform căruia 
„Apocalipsa" a fost opera ereticului Cerint. 

2.0 a doua dovada ca „Apocalipsa" este opera Sfîntului Ioan Teologul este asemănarea sa cu Evanghelia si cu 
Epistolele acestuia, nu numai în duh, ci si în stil si mai ales în cîteva moduri de exprimare. De exemplu, 
propovaduirea apostolica este numita „mărturie" sau „mărturisire" (Apocalipsa 1, 2 si 9; 20, 4 în comparaţie cu Ioan 
1, 7; 3, 1 1; 21, 24 si 1 Ioan 5, 9 - 10). Domnul nostru Iisus Hristos este numit „Cuvîntul" (vezi în Apocalipsa 19, 13 
comparativ cu Ioan 1, 1 - 14 si 1 Ioan 1,1), precum si „Mielul" (vezi în Apocalipsa 5, 6; 17, 14 comparativ cu Ioan 
1, 36). Cuvintele proorociei lui Zaharia „si îsi vor aţinti privirile înspre Mine, pe care ei L-au străpuns" (vezi 
Zaharia 12, 10), atît în Evanghelie, cît si în „Apocalipsa" sînt citate potrivit textului evreiesc al Scripturii Vechiului 
Testament (vezi în Apocalipsa 1, 7 si Ioan 19, 37). 

Unii au descoperit ca graiul „Apocalipsei" este, după toate probabilităţile, deosebit de limbajul celorlalte scrieri ale 
Sfîntului Apostol Ioan. însă aceasta deosebire este uşor de explicat atît prin conţinutul diferit, cît si prin condiţiile 
în care scrierile Sfîntului Apostol s-au născut. Sfintul Apostol Ioan, chiar de cunoştea bine limba greaca, fiind 
surghiunit departe de locurile unde se vorbea aceasta limba, în mod normal, fiind iudeu, a impregnat în 
„Apocalipsa" pecetea puternica a limbii iudaice. Pentru un cititor obiectiv al „Apocalipsei" nu încape nici o 
îndoiala ca tot conţinutul se afla sub amprenta duhului preaputernic al Apostolului Iubirii si al vederii celei 
duhovniceşti. 

3. Toate dovezile patristice vechi, precum si cele de mai tîrziu, dovedesc faptul ca Sfintul Ioan Teologul este 
autorul „Apocalipsei". Ucenicul sau, Papias din Ieropolis îl numeşte pe autorul „Apocalipsei": „Batrînul (preotul) 
Ioan", nume pe care Sfintul Apostol si-1 da în Epistolele sale (2 Ioan 1; 3 Ioan 1). 

O alta dovada esenţiala este cea a Sfîntului Justin Martirul si Filosoful, care înainte de a reveni la creştinism, a trăit 
multa vreme în Efes, cetatea în care, la rîndul sau, Marele Apostol a trăit si a adormit întru Domnul. 
Apoi, mulţi dintre Sfinţii Părinţi citează pasaje din „Apocalipsa" ca dintr-o carte insuflata de Duhul Sfînt, ce 
aparţine Sfîntului Ioan Teologul. Asemenea pasaje se pot găsi în lucrările Sfîntului Irineu al Lionului, ucenic al 
Sfîntului Policarp al Smirnei, ce la rîndul sau, a fost ucenic al Sfîntului Ioan Teologul, Sfintul Ipolit, papa al Romei 
si ucenic al lui Irineu, ce a scris chiar o „Apologie a Apocalipsei", Sfintul Clement al Alexandriei, Tertulian si 
Origen mărturisesc, de asemenea, ca Sfintul Apostol Ioan a fost autorul „Apocalipsei". La fel, Sfintul Efrem Şirul, 
Sfintul Epifanie, Sfintul Vasile cel Mare, Sfintul Ilarie, Sfintul Atanasie cel Mare, Sfintul Grigorie Teologul, 
Sfintul Martir Didim, Sfintul Ambrozie, Fericitul Augustin si Fericitul Ieronim au fost pe deplin convinşi de acest 
lucru. Cel de-al XXIV-lea canon al Sinodului de la Cartagina (anul 419) îi atribuie „Apocalipsa" Sfîntului Ioan 
Teologul si o trece în rîndul celorlalte cârti canonice. Faptul ca „Apocalipsa" lipseşte din tălmăcirea siriaca a 
Sfintei Scripturi (Pesito) se explica numai prin faptul ca aceasta traducere a fost făcuta pentru citirea sfintelor 
slujbe, iar „Apocalipsa" nu se citea în timpul acestora. în canonul al 60-lea de la Laodiceea (anul 343), 
„Apocalipsa" nu este menţionata, din cauza faptului ca avea un conţinut ce nu îngăduia sa fie recomandata tuturor, 
putînd da naştere unor false interpretări. 



Cînd si unde a fos scrisa „Apocalipsa" 

Nu exista informaţii exacte privind perioada în care a fost scrisa „Apocalipsa". Totuşi, legendele indica faptul ca 
aceasta a luat naştere la sfirsitul primului veac. Precum Sfintul Irineu scrie: „Apocalipsa a apărut nu cu mult înainte 
de acesta, aproape de vremurile noastre, către sfirsitul domniei lui Domitian" (vezi „împotriva ereticilor", 5, 30). 
Istoricul Eusebiu indica faptul ca scriitori pagini contemporani lui pomenesc si ei de surghiunul Sfintului Apostol 
Ioan în insula Patmos, pentru mărturia ce a adus Cuvîntului lui Dumnezeu, chiar din anul al XV-lea al domniei lui 
Domitian, adică anul 95 sau 96 după Hristos. Acelaşi lucru este susţinut si de către Sfintul Clement al Alexandriei, 
Origen si Fericitul Ieronim. 

Scriitorii bisericeşti din primele trei secole sînt de aceeaşi părere atunci cînd indica locul în care a fost scrisa 
„Apocalipsa" - insula Patmos, la care face referire chiar Sfintul Apostol Ioan, ca fiind locul unde i-a fost făcuta 
descoperirea (vezi „Apocalipsa" 1, 9 - 10). însă, după aflarea tălmăcirii siriace a „Apocalipsei" (Pokoke), ce datează 
din secolul al Vl-lea, unde, într-o nota, în locul lui Domitian este pomenit Nero, mulţi au început sa afirme faptul 
ca Apocalipsa a fost scrisa în vremea lui Nero, probabil anii 60 ai primului veac. La fel, Sfintul Ipolit al Romei 
afirma ca Nero a fost cel care 1-a surghiunit pe Sfintul Ioan în insula Patmos. Cei care afirma acest lucru pot vedea 
ca nu se poate spune ca vremea în care a fost scrisa „Apocalipsa" e cea sub domnia împăratului Domitian, 
deoarece, conform primelor doua versete ale capitolului 1 1 din „Apocalipsa", templul din Ierusalim nu fusese încă 
distrus, de vreme ce în cele doua versete aceştia prevăd darîmarea templului - fapt ce a fost împlinit în timpul 
domniei lui Domitian. Menţionarea unor împăraţi romani pe care o găsim în versetul 10, 17 al „Apocalipsei" se 
potriveşte mai ales celor care i-au urmat lui Nero. Pe de alta parte, se afirma ca numărul fiarei (Apocalipsa 13, 18) 
poate fi regăsit în numele lui Nero: Nero Caesar, 666. însuşi limbajul „Apocalipsei", plin de iudaisme, este cel 
care, după opiniile unora, indica o scriere înfăptuita mai devreme în comparaţie cu cea de-a patra Evanghelie si cu 
Epistolele Sfintului Ioan. Iar numele întreg al lui Nero a fost: Claudius Nero Domitius, fiind astfel uşor de 
confundat cu cel al împăratului Domitian, ce a domnit mai tîrziu. Conform acestei variante, „Apocalipsa" a fost 
scrisa cu aproximativ doi ani înainte de căderea Ierusalimului, adică prin jurul anului 68 după Hristos. Oricum, 
împotriva acestor opinii se ridica glasuri ce spun ca nivelul vieţii creştine, asa cum este el prezentat în 
„Apocalipsa", ne duce cu gîndul la o data mai tîrzie. Fiecare din cele şapte Biserici ale Asiei Mici, Biserici cărora 
se adresează Sfintul Ioan, are propria sa istorie si direcţie a vieţii religioase ce, mai mult sau mai puţin, au fost deja 
hotarîte. Creştinii ce alcătuiau aceste Biserici nu mai erau în primul nivel de curăţie si adevăr; creştinismul făţarnic 
luptîndu-se sa obtina un loc în inima lor, alaturîndu-se adevăratului creştinism. Toate acestea indica faptul ca 
lucrarea Sfintului Apostol Pavel, ce a propovăduit vreme îndelungata în Efes, a fost ceva care s-a petrecut mult mai 
tîrziu. Aceasta opinie, bazata pe afirmaţiile Sfintului Irineu si ale lui Eusebiu, stabileşte vremea scrierii 
„Apocalipsei" în jurul anilor 95 - 96 după Hristos. 

Pe de alta parte, este dificil sa acceptam opinia Sfintului Epifanie, ce afirma ca Sfintul Ioan revine din Patmos în 
timpul împăratului Claudiu (anii 41-54 după Hristos). însă în timpul domniei lui Claudiu nu a existat o prigoana a 
creştinilor din provincii ci doar alungarea iudeilor din Roma, printre care pot fi socotiţi si creştinii. 
De asemenea, este greu de crezut si ipoteza ca „Apocalipsa" a fost scrisa într-o perioada si mai tîrzie, sub împăratul 
Traian (anii 98-108 după Hristos), cînd Sfintul Ioan îsi sfîrsise deja viata sa pamînteasca. 

în ceea ce priveşte locul scrierii „Apocalipsei", exista si o alta varianta: aceea ca ea a fost scrisa în Efes, după 
întoarcerea Apostolului din surghiun. însă prima varianta este mult mai credibila: epistola către Bisericile Asiei 
Mici, ce este conţinuta în „Apocalipsa", a fost clar trimisa din Patmos. Nu putem crede ca Sfintul Apostol Ioan nu a 
împlinit pe data porunca de a aşterne în scris ceea ce a văzut (vezi în „Apocalipsa" 1, 10 - 1 1). 

Tema si rolul scrierii „Apocalipsei" 

Chiar Sfintul Ioan indica, la începutul „Apocalipsei", tema si rolul scrierii sale: „ca sa arate robilor sai cele ce 

trebuie sa se petreacă în curînd" (vezi în „Apocalipsa" 1, 1). Deci, tema principala a „Apocalipsei" este descrierea 

mistica a viitorului Bisericii lui Hristos si a întregii lumi. 

încă de la întemeierea sa, Biserica lui Hristos a fost pusa în situaţia de a duce o lupta apriga cu erorile iudaismului 

si pagînismului, pentru a menţine vie flacăra victoriei Dumnezeiescului Adevăr - adus pe pamînt de Fiul lui 

Dumnezeu cel întrupat - si prin aceasta de a dărui firii omeneşti sfinţire si viata veşnica. 

Rolul Apocalipsei este acela de a descrie lupta Bisericii si victoria sa asupra tuturor vrăjmaşilor, de a indica clar 



sfîrsitul potrivnicilor acesteia si slava de care se vor bucura fiii cei credincioşi ai Bisericii. Acest lucru era deosebit 
de important si de necesar pentru credincioşii acelor vremuri - cînd împotriva lor se duceau temute si sîngeroase 
prigoane - pentru a le aduce linişte si a-i sprijini în durerile si nenorocirile ce se abăteau asupra lor. 
Acest ilustrare vie a luptei dintre împărăţia întunericului satanei împotriva Bisericii si a victoriei desavîrsite a 
acesteia din urma asupra „şarpelui celui de demult" (vezi în „Apocalipsa" 12, 9) este un exemplu grăitor pentru 
credincioşii tuturor timpurilor, si are acelaşi tel: a linişti si a sprijini în lupta pentru adevărul credinţei în Hristos, o 
lupta ce întotdeauna credincioşii trebuie sa o poarte împotriva slujitorilor puterilor întunecate ale iadului, ce în 
răutatea lor oarba se străduiesc sa distrugă Biserica. 

Punctul de vedere al Bisericii 
privind conţinutul „Apocalipsei" 

Sfinţii Părinţi ai Bisericii din vechime care au tălmăcit din cărţile sfinte ale Noului Testament au considerat 
„Apocalipsa" ca o imagine proorocească a vremurilor de pe urma ale lumii, a evenimentelor ce se vor împlini 
înainte de-a Doua Venire a lui Hristos pe pamînt si a împărăţiei Slavei pregătita de Dumnezeu tuturor adevăraţilor 
credincioşi. Aceasta în pofida ambiguităţii ce învăluie sensul tainic al acestei cârti, din pricina căruia mulţi 
necredincioşi s-au străduit sa o defaime în toate chipurile, si a de Dumnezeu luminaţii Părinţi, purtători ai 
înţelepciunii dumnezeieşti si dascăli ai Bisericii ce au cinstit-o. 

Sfîntul Dionisie al Alexandriei scrie: „Ambiguitatea sensurilor acestei scrieri nu ne opreşte a ne minuna de ea. Iar 
de eu nu înţeleg nimic aceasta este numai si numai din cauza prostimii mele. Nu-mi sta în putere a ma face 
judecător al lucrurilor neînţelese ce sînt cuprinse într-însa si nici a le cuprinde cu mintea mea săraca; urmînd mai 
mult credinţa decît priceperea, le aflu pe cele ce întrec puterea mintii mele." Fericitul Ieronim grăieşte despre 
„Apocalipsa" acelaşi mod: „Intru aceasta sînt atîtea taine cîte cuvinte. Insa ce spun eu? Orice mărire a acestei 
scrieri este cu mult mai prejos decît cele ce i se cuvin a-i fi aduse." 

Mulţi sînt de părere ca pîna si Caius, preot al Romei nu a putut socoti „Apocalipsa" ca fiind scrierea ereticului 
Cerint, asa cum înţeleg unii din cuvintele sale; căci Caius nu a vorbit despre scrierea numita „Descoperirea" ci 
despre „descoperiri". Chiar Eusebiu, ce aminteşte cuvintele lui Caius, nu spune nimic despre faptul ca Cerint ar fi 
fost autorul cârtii Apocalipsei. Fericitul Ieronim si alţi Părinţi ce cunoştea acest pasaj din scrierile lui Caius si 
mărturiseau autenticitatea „Apocalipsei" nu ar fi lăsat acest lucru fara replica de ar fi crezut ca cele spuse de Caius 
s-ar fi referit la „Apocalipsa" Sfintului Ioan Teologul. 

Insa „Apocalipsa" nu a fost si nu este citita în timpul sfintelor slujbe. Se poate bănui ca aceasta s-a întîmplat din 
cauza faptului ca, pe timpuri, citirea Sfintei Scripturi în rînduiala slujbelor era întotdeauna urmata de tălmăcirea lor, 
iar „Apocalipsa" este foarte dificila pentru o tălmăcire de obşte. Astfel se explica si lipsa traducerii sale în siriaca 
(Pesito), tălmăcire ce a fost special făcuta spre a sluji citirilor din vremea sfintelor slujbe. După cum au arătat 
cercetătorii, si Apocalipsa a fost la început cuprinsa între cărţile ce alcătuiau Pesito ea fiind exclusa dintre acestea 
doar după epoca Sfintului Efrem Şirul. Cunoaştem acest lucru deoarece, în scrierile sale, de Dumnezeu insuflate, 
Sfîntul Efrem o pomeneşte ca o carte canonica a Noului Testament, folosind-o adeseori. 

Reguli pentru tălmăcirea „Apocalipsei" 

Fiind o scriere ce cuprinde poruncile dumnezeieşti către omenire si Biserica, „Apocalipsa" a suscitat dintotdeauna 
atenţia creştinilor, mai ales în vremurile în care prigoana cea lumeasca si ispitele cele dinlăuntru începeau sa-i 
tulbure chiar si pe cei mai tari în credinţa, înconjurîndu-i cu tot felul de probleme. In acele timpuri, credincioşii s- 
au îndreptat în mod normal către aceasta scriere, cautînd linişte si susţinere si încercînd sa se folosească de ea spre 
a pătrunde înţelesurile si semnificaţia evenimentelor ce se petreceau. Insa, însuşirea ei de carte încifrata si mistica o 
face extrem de greu de înţeles. Aşadar, pe cei fara de luare - aminte, îi pîndeste veşnic primejdia de a fi duşi 
dincolo de hotarele adevărului, dînd astfel naştere nădejdilor si credinţelor înşelătoare. 

De exemplu, tălmăcirea ad literam a imaginilor acestei scrieri a născut si încă mai naşte învăţătura mincinoasa a 
„hiliasmului" - domnia de o mie de ani a lui Hristos pe pamînt. Temutele prigoane ce au fost îndurate de creştinii 
primului veac si ce au fost tălmăcite în lumina „Apocalipsei" au dat ocazia unora sa creadă ca timpurile cele de pe 
urma si a Doua Venire a lui Hristos s-au împlinit deja, atunci, în acel prim veac. 

De-a lungul celor XIX secole ce au trecut de cînd s-au întîmplat toate aceste evenimente, au apărut nenumărate 
tălmăciri ale „Apocalipsei", toate avînd diferite particularităţi. Aceste tălmăciri se pot împărţi în patru categorii. 



Unele dintre acestea atribuie toate vedeniile si simbolurile „Apocalipsei" „timpurilor celor de pe urma" - sfîrsitul 

lumii, arătarea lui Antihrist si cea de-a Doua Venire a lui Hristos. 

Altele, acorda „Apocalipsei" doar un rol istoric, atribuind toate proorocirile evenimentelor istorice ale primului 

secol, veacului prigoanelor pornite împotriva Bisericii de împăraţii pagini. 

O a treia categorie încearcă sa găsească confirmarea proorociilor din „Apocalipsa" în istoria timpurilor noastre. 

După mintea lor, Papa Romei este Antihristul, iar toate nenorocirile „Apocalipsei" sînt adresate doar Bisericii 

Romei. 

în final, al patrulea grup vede în „Apocalipsa" doar o alegorie, si crede ca proorocirile descrise în ea nu au un sens 

vizionar ci mai cu seama moral, iar alegoria este folosita numai pentru impresiona si mai mult imaginaţia 

cititorului. 

Insa, cea mai justa tălmăcire este aceea ce uneşte toate aceste moduri de a înţelege „Apocalipsa", tinînd cont de 

faptul ca, precum Părinţii Bisericii si cei din vechime ce au talmacit-o ne-au învăţat clar, conţinutul „Apocalipsei" 

în totalitatea sa, este cu adevărat adresat sfîrsitului lumii. 

Mai mult, este clar ca în decursul istoriei creştinismului s-au împlinit multe din proorociile Sfîntului Apostol Ioan 

despre viitorul Bisericii si al lumii. Insa este necesara o mai mare chibzuinţă în tălmăcirea evenimentele istorice în 

mod apocaliptic si a nu folosi în mod greşit aceasta metoda. 

Putem spune, fara teama, ca întreaga scriere a „Apocalipsei" va putea fi înţeleasa doar în timp, pe măsura ce 

evenimentele se apropie si vor fi împlinite proorociile rostite în carte. 

Cu siguranţa, problema esenţiala privind înţelegerea „Apocalipsei" este îndepărtarea oamenilor de la credinţa si de 

la adevărata viata creştina. Acest lucru i-a întunecat mereu pe oameni si i-a dus la pierderea totala a vederii celei 

duhovniceşti - temelia dreptei înţelegeri si a cumpănirii celei duhovniceşti a evenimentelor ce se petrec în lume. 

Desavîrsita iubire a omului contemporan fata de patimile cele păcătoase ce-1 pustiesc de curăţia inimii - si deci de 

vederea cea duhovniceasca (vezi Matei 5, 8) - dau naştere faptului ca unii traducători contemporani ai 

„Apocalipsei" doresc sa vadă în aceasta scriere numai o alegorie, proclamînd faptul chiar ca a Doua Venire a lui 

Hristos trebuie înţeleasa în chip alegoric. 

Evenimentele istorice si personajele din timpurile noastre - timpuri ce pot fi numite, de buna seama, apocaliptice - 

ne întăresc de faptul ca a vedea în scrierea „Apocalipsei" doar o alegorie înseamnă ca eşti lipsit de vederea cea 

duhovniceasca. 

Toate cele ce se petrec în lume ne reamintesc, în mod clar, de înfricoşătoarele imagini si proorociri ale 

„Apocalipsei". 

Cuprinsul si capitolele „Apocalipsei" 

„Apocalipsa" cuprinde în total XXII de capitole. Scrierea poate fi împărţita în următoarele capitole, după conţinutul 
lor: 

1 . Introducerea: Fiul lui Dumnezeu se arata Apostolului Ioan, poruncindu-i sa scrie celor şapte Biserici ale Asiei 
Mici (capitolul 1). 

2. învăţaturi date celor şapte Biserici ale Asiei Mici: Bisericile din Efes, Smirna, Pergam, Tiatira, Sardes, Filadelfia 
si Laodiceea (capitolele 2 - 3). 

3. Vedenia lui Dumnezeu stînd pe tron si a Mielului (capitolele 4 - 5). 

4. Deschiderea de către Miel a celor şapte peceti ale cârtii dumnezeieşti (capitolele 6 - 7). 

5. Glasul celor şapte trîmbite ale îngerilor, ce vestesc o serie de nenorociri asupra celor care trăiesc pe pamînt si 
deschiderea celei de-a şaptea peceti (capitolele 8-11). 

6. Biserica lui Iisus Hristos, întruchipată de femeia învesmîntata în soare, ce era în chinurile naşterii (capitolul 12). 

7. Fiara (Antihristul) si sluga sa, proorocul mincinos (capitolul 13). 

8. Evenimentele pregătitoare pentru învierea cea de obşte si Judecata de pe urma (capitolele 14 - 19): 

a. Cîntarea de lauda a celor o 144 000 de drepţi si îngerul ce vesteşte starea lumii (capitolul 14); 

b. Cei 7 îngeri cu cele din urma 7 pedepse (capitolul 15); 

c. Cei 7 îngeri ce varsă cele 7 cupe ale mîniei lui Dumnezeu (capitolul 16); 

d. Judecata desfrînatei celei mari, ce sade pe ape multe si sta pe o fiara roşie (capitolul 17); 

e. Căderea Babilonului - desfrînata cea mare (capitolul 18); 

f Lupta Cuvîntului lui Dumnezeu cu fiara si oştirea ei. înfrîngerea acestora din urma (capitolul 19). 

9. învierea cea de obşte si Judecata de pe urma (capitolul 20). 



10. Arătarea Cerului Nou si a Pamîntului celui nou. Sfinţirea locuitorilor sai (capitolele 21 si 22, 1 - 5). 

1 1 . Concluzie: întărirea Adevărului tuturor celor spuse. Legamîntul de a păzi poruncile lui Dumnezeu si 
Binecuvîntarea (capitolul 22, 6 - 21). 



Traducere Mihnea Gafita 



